|  |  |  |  |  |  |  |
| --- | --- | --- | --- | --- | --- | --- |
|  | PATVIRTINTA  Lazdijų rajono savivaldybės tarybos  2020 m. gegužės 29 d.  sprendimu Nr. 5TS-362  (Lazdijų rajono savivaldybės tarybos  2020 m. spalio d. sprendimo Nr. 5TS-  redakcija) | | | | | |
|  |  |  |  |  |  |  |
| **COVID-19 LIGOS SUKELTŲ PADARINIŲ LAZDIJŲ RAJONO SAVIVALDYBĖJE POVEIKIO MAŽINIMO TRUMPALAIKIŲ VEIKSMŲ PLANAS** | | | | | | |
|  |  |  |  |  |  |  |
| **Eil. Nr.** | **Veiksmo pavadinimas** | **Veiksmo vykdymo būdas** | **Vertinimo kriterijus ir mato vienetas** | **Planuojama reikšmė** | **Atsakingi vykdytojai** | **Vykdymo data arba terminas** |
| **VEIKSMAI, SKIRTI VERSLO SUBJEKTAMS** | | | | | | |
| 1. | Atleisti nekilnojamojo turto ir žemės mokesčių mokėtojus, kurie įtraukti į VMI sudarytą mokesčių mokėtojų, nukentėjusių nuo COVID-19, sąrašą (išskyrus viešąsias įstaigas, kurių steigėjas yra savivaldybė), nuo mokesčių už Lazdijų rajono savivaldybėje (toliau – savivaldybė) esantį privačios nuosavybės teise valdomą turtą ir žemės sklypus už karantino Lietuvos Respublikos teritorijoje, paskelbto Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ (toliau – karantinas), laikotarpį | Bus svarstomi pateikti prašymai savivaldybės administracijos direktoriaus įsakymu sudarytos komisijos posėdžiuose pagal savivaldybės administracijos direktoriaus įsakymu patvirtintą tvarkos aprašą. Sprendimas dėl atleidimo nuo mokesčio bus priimtas savivaldybės tarybos sprendimu pagal minėtos komisijos pateiktus siūlymus | Atleistų nuo mokesčio mokesčių mokėtojų skaičius, vnt. | 126 | Lazdijų rajono savivaldybės administracijos Biudžeto, finansų ir turto valdymo skyrius | 2020 m. II ketv.–2021 m. I ketv.\* |
| 2. | Atleisti žemės nuomos mokesčių mokėtojus, kurie įtraukti į VMI sudarytą mokesčių mokėtojų, nukentėjusių nuo COVID-19, sąrašą (išskyrus viešąsias įstaigas, kurių steigėjas yra savivaldybė), nuo mokesčio už išnuomotą valstybinę žemę, esančią savivaldybės teritorijoje, už karantino laikotarpį | Bus svarstomi pateikti prašymai savivaldybės administracijos direktoriaus įsakymu sudarytos komisijos posėdžiuose pagal savivaldybės administracijos direktoriaus įsakymu patvirtintą tvarkos aprašą. Sprendimas dėl atleidimo nuo mokesčio bus priimtas savivaldybės tarybos sprendimu pagal minėtos komisijos pateiktus siūlymus | Atleistų nuo mokesčio mokesčių mokėtojų skaičius, vnt. | 126 | Lazdijų rajono savivaldybės administracijos Biudžeto, finansų ir turto valdymo skyrius | 2020 m. II–IV ketv.\* |
| 3. | Atleisti nuo vietinės rinkliavos už komunalinių atliekų surinkimą iš atliekų turėtojų ir atliekų tvarkymą savivaldybės teritorijoje registruotus ir veikiančius verslo subjektus, kurie įtraukti į VMI sudarytą mokesčių mokėtojų, nukentėjusių nuo COVID-19, sąrašą (išskyrus viešąsias įstaigas, kurių steigėjas yra savivaldybė) už karantino laikotarpį | Bus svarstomi pateikti prašymai savivaldybės administracijos direktoriaus įsakymu sudarytos komisijos posėdžiuose pagal savivaldybės administracijos direktoriaus įsakymu patvirtintą tvarkos aprašą. Sprendimas dėl rinkliavos lengvatos priimtas pakeitus savivaldybės tarybos 2017 m. kovo 31 d. sprendimą Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ | Atleistų nuo mokesčio mokesčių mokėtojų skaičius, vnt. | 126 | Lazdijų rajono savivaldybės administracijos Vietinio ūkio skyrius | 2020 m. II–IV ketv.\* |
| 4. | Iš dalies kompensuoti labai mažų, mažų įmonių ir verslininkų, kaip smulkiojo ar vidutinio verslo subjektų, registruotų ir veiklą vykdančių savivaldybės teritorijoje bei įtrauktų į VMI sudarytą mokesčių mokėtojų, nukentėjusių nuo COVID-19, sąrašą, esamų darbo vietų išsaugojimo karantino laikotarpiu išlaidas | Prašymai priimami ir registruojami pateikus juos savivaldybės administracijos vieno langelio kabinete, atsiuntus paštu arba elektroninio ryšio priemonėmis, el. paštu info@lazdijai.lt. Pareiškėjai, siekdami gauti paramą, turi pateikti užpildytą prašymą ir  individualios veiklos pažymos ar ūkininko ūkio įregistravimo pažymėjimo kopiją (jei prašymą teikia ne įmonė, o verslininkas). Pareiškėjams pateikus prašymus, komisija patikrina ir įvertina duomenis Lietuvos Respublikos juridinių asmenų registre ir (ar) kituose registruose bei dokumentuose, ar pareiškėjas registruotas savivaldybės teritorijoje; duomenis pateiktuose dokumentuose, ar pareiškėjo apdraustųjų asmenų skaičius 2020 birželio 16 d., lyginant su 2020 m. kovo 16 d., nesumažėjo. Kompensavimas vykdomas skiriant finansavimą savivaldybės administracijos direktoriaus įsakymu pagal komisijos pateiktus siūlymus | Paramą gavusių įmonių skaičius, vnt. | 20 | Lazdijų rajono savivaldybės administracijos Strateginio planavimo ir investicinių projektų valdymo skyrius | Nuo 2020-06-01 iki 2020-11-15\* |
| 5. | Nerinkti vietinės rinkliavos už prekybą ir paslaugų teikimą viešose vietose karantino trukmės laikotarpį po karantino pabaigos (nuo 2020 m. birželio 22 d. iki 2020 m. rugsėjo 22 d.). Nustatyti, kad asmenims, karantino laikotarpiu sumokėjusiems rinkliavą ir įsigijusiems leidimą prekiauti ar teikti paslaugas viešosiose vietose, leidimas galiotų po 2020 m. rugsėjo 22 d. leidime nurodytą dienų skaičių | Iš prekiaujančių asmenų nebus renkama vietinė rinkliava šiame plane nurodytą laikotarpį, pakeitus savivaldybės tarybos 2018 m. rugsėjo 14 d. sprendimą Nr. 5TS-1422 „Dėl Vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“ | Verslo subjektų, kurie pajus veiksmo poveikį, skaičius, vnt. | 70 | Lazdijų rajono savivaldybės administracijos seniūnijos | Nuo karantino pabaigos iki 2020-10-31\* |
| 6. | Nerinkti vietinės rinkliavos už išorinę reklamą karantino trukmės laikotarpį po karantino pabaigos iš savivaldybės teritorijoje registruotų ir veiklą vykdančių verslo subjektų, kurie įtraukti į VMI sudarytą mokesčių mokėtojų, nukentėjusių nuo COVID-19, sąrašą. Šiems verslo subjektams už tą išorinę reklamą, kuriai išduoti leidimai galiojo karantino laikotarpiu, rinkliava neimama karantino trukmės laikotarpį po leidimo galiojimo pabaigos | Nebus renkama vietinė rinkliava, pakeitus savivaldybės tarybos 2008 m. lapkričio 14 d. sprendimą Nr. 5TS-610 „Dėl Vietinės rinkliavos už leidimo įrengti išorinę reklamą rajono savivaldybės teritorijoje išdavimą“ | Verslo subjektų, kurie pajus veiksmo poveikį, skaičius, vnt. | 30 | Lazdijų rajono savivaldybės administracijos Architektūros ir teritorijų planavimo skyrius | Nuo karantino pabaigos iki 2020-10-31\* |
| 7. | Organizuoti ir finansuoti šachtinių šulinių geriamojo vandens mikrobiologinių ir cheminių tyrimų bei maudymosi vietų vandens mikrobiologinių tyrimų paslaugas | Savivaldybės administracija įsigyja nurodytas paslaugas, kurios teikiamos pagal individualius prašymus teisės aktų nustatyta tvarka | Kaimo turizmo sodybų, gavusių paramą, skaičius, vnt. | 25 | Lazdijų rajono savivaldybės administracijos Architektūros ir teritorijų planavimo skyrius | Nuo 2020-06-02 iki 2020-07-01\* |
| 8. | Finansuoti viešinimo straipsnius, skirtus verslo savivaldybėje reklamai, populiariausiuose respublikos naujienų portaluose, socialiniuose tinkluose | VšĮ „Lazdijų turizmo informacinis centras“ organizuos ir finansuos viešinimo straipsnių parengimą ir paskelbimą teisės aktų nustatyta tvarka | Paskelbtų straipsnių ir pranešimų skaičius, vnt. | 12 | VšĮ „Lazdijų turizmo informacinis centras“ | Nuo 2020-05 iki 2020-12-01\* |
| **VEIKSMAI, SKIRTI NEVYRIAUSYBINĖMS ORGANIZACIJOMS** | | | | | | |
| 1. | Skirti finansinę paramą įkurti naujas, paslaugoms teikti skirtas darbo vietas bendruomeninėse organizacijose | Atsižvelgiant į Lazdijų rajono savivaldybės nevyriausybinių organizacijų projektų atrankos ir finansavimo tvarkos apraše, patvirtintame Lazdijų rajono savivaldybės tarybos  2020 m. gegužės 29 d.  sprendimu Nr. 5TS-367 „Dėl Lazdijų rajono savivaldybės nevyriausybinių organizacijų projektų atrankos ir finansavimo tvarkos aprašo patvirtinimo“ numatytą finansuotiną veiklos sritį („prisidėjimas prie iniciatyvų, kurios stiprina nevyriausybinių organizacijų plėtrą, veiklas ir gebėjimus teikti viešąsias paslaugas“), prašymų priėmimo, svarstymo ir nagrinėjimo tvarka nustatyta savivaldybės administracijos direktoriaus įsakymu patvirtintame tvarkos apraše | Gavusių paramą bendruomeninių organizacijų skaičius, vnt. | 2 | Lazdijų rajono savivaldybės administracijos Strateginio planavimo ir investicinių projektų valdymo skyrius | Nuo 2020-06-02 iki 2020-07-01\* |
| 2. | Įsigyti paslaugas (pagalba į namus, maisto pristatymas ir kt.) iš savivaldybės bendruomenių | Savivaldybės administracija įsigis paslaugas teisės aktų nustatyta tvarka | Įsigyjamų paslaugų skaičius, vnt. | 1 | Lazdijų rajono savivaldybės administracijos Socialinės paramos ir sveikatos skyrius | Nuo 2020-06-03 iki 2020-07-01\* |
| 3. | Sudaryti sąlygas vietos ūkininkams, bendruomenėms, amatininkams nemokamai prekiauti Lazdijų ir Veisiejų miestuose | Iš prekiaujančių asmenų nebus renkama vietinė rinkliava šiame plane nurodytą laikotarpį, pakeitus savivaldybės tarybos 2018 m. rugsėjo 14 d. sprendimą Nr. 5TS-1422 „Dėl Vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“ | Asmenų, kurie pajus veiksmo poveikį, skaičius, vnt. | 25 | Lazdijų rajono savivaldybės administracijos Biudžeto, finansų ir turto valdymo skyrius | Nuo 2020-07-01\* |
| 4. | Kompensuoti savivaldybės bendruomeninėms organizacijoms komunalinių paslaugų (elektros, šilumos tiekimo, vandens teikimo ir nuotekų tvarkymo, komunalinių atliekų surinkimo iš atliekų turėtojų ir atliekų tvarkymo) teikimo išlaidas karantino laikotarpiu | Prašymai priimami ir registruojami pateikus juos savivaldybės administracijos vieno langelio kabinete, atsiuntus paštu arba elektroninio ryšio priemonėmis, el. paštu info@lazdijai.lt. Pareiškėjai, siekdami gauti paramą, turi pateikti užpildytą prašymą ir  patirtas išlaidas už komunalinių paslaugų (elektros, šilumos tiekimą, vandens teikimą ir nuotekų tvarkymą, komunalinių atliekų surinkimą iš atliekų turėtojų ir atliekų tvarkymą) teikimą karantino Lietuvos Respublikos teritorijoje laikotarpiu bendruomeninės organizacijos valdomose patalpose pagrindžiančių dokumentų kopijas. Pareiškėjams pateikus prašymus, komisija patikrina ir įvertina duomenis prašyme ir pridėtuose dokumentuose, ar pareiškėjas registruotas ir vykdė veiklą savivaldybės teritorijoje. Kompensavimas vykdomas skiriant finansavimą savivaldybės administracijos direktoriaus įsakymu pagal komisijos pateiktus siūlymus (sprendimas dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos suteikimo numatytas pakeitus savivaldybės tarybos 2017 m. kovo 31 d. sprendimą Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“) | Bendruomeninių organizacijų, gavusių paramą skaičius, vnt. | 40 | Lazdijų rajono savivaldybės administracijos Strateginio planavimo ir investicinių projektų valdymo skyrius | 2020 m. II–IV ketv.\* |
| **SOCIALINĖS APSAUGOS VEIKSMAI** | | | | | | |
| 1. | Lazdijų rajono gyventojams, kurie piniginės socialinės paramos negali gauti pagal Lietuvos Respublikos nepasiturintiems gyventojams įstatymą, skirti socialinę pašalpą ekstremalios situacijos metu ir du mėnesius po jos atšaukimo | Skiriama Piniginės socialinės paramos teikimo Lazdijų rajono savivaldybėje tvarkos apraše, patvirtintame Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl Piniginės socialinės paramos teikimo Lazdijų rajono savivaldybėje tvarkos aprašo patvirtinimo“, nustatyta tvarka atsižvelgiant į gautus prašymus | Asmenų, kurie pajus veiksmo poveikį, skaičius, vnt. | 50 | Lazdijų rajono savivaldybės administracijos Socialinės paramos ir sveikatos skyrius | Nuo 2020-05-04\* |
| 2. | Numatyti, kad vienkartinę paramą galėtų gauti asmenys ar bendrai gyvenantys asmenys, atsidūrę sunkioje materialinėje padėtyje, kai vieno gyvenančio asmens ar bendrai gyvenančių asmenų pajamos vienam asmeniui per mėnesį neviršija 1,5 VRP, skirti padidintą dydį – 1 VRP | Skiriama Piniginės socialinės paramos teikimo Lazdijų rajono savivaldybėje tvarkos apraše nustatyta tvarka, atsižvelgiant į gautus prašymus | Asmenų, kurie pajus veiksmo poveikį, skaičius, vnt. | 40 | Lazdijų rajono savivaldybės administracijos Socialinės paramos ir sveikatos skyrius | Nuo 2020-05-04\* |
| 3. | Asmenims ar bendrai gyvenantiems asmenims, kurie dėl Lietuvos Respublikos Vyriausybės paskelbtos ekstremalios situacijos visoje Lietuvos Respublikoje neteko darbo ir kurių pajamos per mėnesį vienam šeimos nariui neviršija 1 VRP dydžio, skirti ne mažesnio nei minimalių vartojimo poreikių dydžio (MVPD) – pirmam asmeniui arba vienam gyvenančiam asmeniui 100 proc. MVPD, antram asmeniui – 80 proc. MVPD, trečiam ir kiekvienam paskesniam – 70 proc. MVPD pašalpa nuo prašymo pateikimo mėnesio. Mokama ekstremalios situacijos laikotarpiu ir 2 mėnesius po ekstremalios situacijos atšaukimo Lietuvos Respublikoje | Skiriama Piniginės socialinės paramos teikimo Lazdijų rajono savivaldybėje tvarkos apraše nustatyta tvarka, atsižvelgiant į gautus prašymus | Asmenų, kurie pajus veiksmo poveikį, skaičius, vnt. | 15 | Lazdijų rajono savivaldybės administracijos Socialinės paramos ir sveikatos skyrius | Nuo 2020-05-04\* |
| 4. | Kompensuoti skirtumą tarp valstybės mokamos 257 eurų subsidijos ir faktiškai gautų asmens pajamų, tiems savarankiškai dirbantiems asmenims, kurie neturi teisės kreiptis dėl jokių papildomų subsidijų | Planuojama skirti savivaldybės tarybos sprendimu, atsižvelgiant į gautus prašymus bei į Lazdijų rajono savivaldybės administracijos piniginės socialinės paramos teikimo komisijos siūlymus | Asmenų, kurie pajus veiksmo poveikį, skaičius, vnt. | 12 | Lazdijų rajono savivaldybės administracijos Socialinės paramos ir sveikatos skyrius | Nuo 2020-03-16 iki karantino pabaigos\* |
| **ŠVIETIMO SRITIES VEIKSMAI** | | | | | | |
| 1. | Pratęsti įsigytų abonementų suaugusiems asmenims sportuoti Lazdijų sporto centre galiojimą laikotarpiui, kuriuo nebuvo galimybės pasinaudoti abonementu dėl karantino | Suaugusiųjų asmenų įsigytų abonementų karantino laikotarpiui (ar jo daliai) galiojimas bus pratęstas atitinkamą laikotarpį pakeitus savivaldybės tarybos 2014 m. rugsėjo 26 d. sprendimą Nr. 5TS-1294 „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ | Asmenų, kurie pajus veiksmo poveikį, skaičius, vnt. | 162 | VšĮ Lazdijų sporto centras | 2020 m. II–IV ketv.\* |
| 2. | Įskaityti sumokėtą mokestį Lazdijų meno mokyklai už vaikų, kurių vienas ar abu tėvai dėl karantino neteko pajamų, ugdymą, už 3 mėnesių (kovo, balandžio, gegužės) laikotarpį 2020 m. rugsėjo, spalio, lapkričio mėn. | Bus pakeistas Lazdijų rajono savivaldybės tarybos 2014 m. rugsėjo 26 d. sprendimas Nr. 5TS-1293 „Dėl mokesčio už mokslą Lazdijų meno mokykloje nustatymo“. | Vaikų, kurie pajus veiksmo poveikį, skaičius, vnt. | 25 | Lazdijų meno mokykla | Nuo 2020-09-01 iki 2020-11-30\* |
| 3. | Suteikti interneto ryšio paslaugas moksleiviams, kad galėtų vykti sklandus ugdymo procesas karantino laikotarpiu | Viešųjų pirkimų būdu savivaldybės administracijos įsigytos ir suteiktos interneto ryšio paslaugos | Moksleivių, kurie turi galimybę naudotis paslauga, skaičius, vnt. | 430 | Lazdijų rajono savivaldybės administracijos Švietimo, kultūros ir sporto skyrius, Informacinių technologijų skyrius | Karantino laikotarpiu\* |
| 4. | Atleisti nuo mokesčio mokėjimo už vaikų, ugdomų pagal ikimokyklinio ir priešmokyklinio ugdymo programas, ir karantino laikotarpiu nelankiusių švietimo įstaigos dėl numatomų rizikų ir su jomis susijusių apribojimų, išlaikymą savivaldybės švietimo įstaigose | Bus pakeistas Lazdijų rajono savivaldybės tarybos 2014 m. lapkričio 13 d. sprendimas Nr. 5TS-1323 „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“, numatant atleisti nuo mokesčio mokėjimo už vaikų, karantino laikotarpiu nelankiusių švietimo įstaigos dėl numatomų rizikų ir su jomis susijusių apribojimų, išlaikymą savivaldybės švietimo įstaigose pagal pateiktus prašymus | Asmenų, atleistų nuo mokesčio skaičius, vnt. | 150 | Lazdijų rajono savivaldybės administracijos Švietimo, kultūros ir sporto skyrius | 2020 m. II–IV ketv.\* |

\* **Pastaba.** Veiksmų vykdymo terminas gali būti pratęstas Lazdijų rajono savivaldybės administracijos direktoriaus sprendimu, atsižvelgiant į Lietuvos Vyriausybės nutarimus dėl karantino paskelbimo ir / arba Lazdijų rajono savivaldybės ekstremalių situacijų komisijos priimtus sprendimus.

\_\_\_\_\_\_\_\_\_\_\_\_\_\_\_\_\_\_\_\_